Document ID: 32014R0851

REGULAMENTUL (UE) NR. 851/2014 AL CONSILIULUI
din 23 iulie 2014
de modificare a Regulamentului (CE) nr. 2866/98 în ceea ce privește rata de conversie a monedei euro pentru Lituania
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 140 alineatul (3),
având în vedere propunerea Comisiei Europene,
având în vedere avizul Băncii Centrale Europene,
întrucât:
(1)
Regulamentul (CE) nr. 2866/98 al Consiliului din 31 decembrie 1998 privind ratele de conversie între moneda euro și monedele statelor membre care adoptă moneda euro (1) stabilește respectivele rate de conversie începând cu 1 ianuarie 1999.
(2)
În conformitate cu articolul 4 din Actul de aderare din 2003, Lituania este un stat membru care beneficiază de o derogare astfel cum se prevede la articolul 139 alineatul (1) din Tratatul privind funcționarea Uniunii Europene.
(3)
Potrivit Deciziei 2014/509/UE a Consiliului din 23 iulie 2014 privind adoptarea de către Lituania a monedei euro la 1 ianuarie 2015 (2), Lituania îndeplinește condițiile necesare pentru adoptarea monedei euro, iar derogarea de care beneficiază aceasta se abrogă de la 1 ianuarie 2015.
(4)
Introducerea monedei euro în Lituania necesită adoptarea ratei de conversie între euro și litasul lituanian. Aceasta rată de conversie ar trebui fixată la 3,45280 litas pentru 1 euro, ceea ce corespunde ratei de schimb centrale actuale a litasului din cadrul mecanismului ratei de schimb (ERM II).
(5)
Prin urmare, Regulamentul (CE) nr. 2866/98 ar trebui modificat în consecință,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 2866/98 se introduce următoarea rubrică între rubricile corespunzătoare ratelor de conversie aplicabile latsului leton și francului luxemburghez:
„= 3,45280 litas lituanieni”.
Articolul 2
Prezentul regulament intră în vigoare la 1 ianuarie 2015.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 2014.

Labels: 2
18